b'\n_START_ARTICLE_\nVladimir Kokkinaki\n_START_SECTION_\nUra\n_START_PARAGRAPH_\nKokkinaki liittyi vuonna 1925 puna-armeijaan. Vuonna 1928 h\xc3\xa4net otettiin koulutukseen Leningradin lentokouluun. Toisen lentokoulun k\xc3\xa4yty\xc3\xa4\xc3\xa4n h\xc3\xa4n siirtyi laivuepalvelukseen vuonna 1931 ja toimi muutaman vuoden 11. h\xc3\xa4vitt\xc3\xa4j\xc3\xa4lentolaivueessa. Vuonna 1932 Kokkinaki valittiin koelent\xc3\xa4j\xc3\xa4ksi. Ensimm\xc3\xa4inen testattava kone oli rynn\xc3\xa4kk\xc3\xb6kone Kot\xc5\xa1erigin-Gurevit\xc5\xa1 T\xc5\xa0-3._NEWLINE_Kokkinaki saavutti korkeuslent\xc3\xa4misen maailmanenn\xc3\xa4tyksen, 14\xc2\xa0575 metri\xc3\xa4, 21. marraskuuta 1935 Polikarpov I-15 -h\xc3\xa4vitt\xc3\xa4j\xc3\xa4lentokoneella. Kokkinaki saavutti my\xc3\xb6s muita maailmanenn\xc3\xa4tyksi\xc3\xa4. Ilju\xc5\xa1in Il-2 oli h\xc3\xa4nen koelent\xc3\xa4mist\xc3\xa4\xc3\xa4n koneista kuuluisin ja eniten valmistettu. H\xc3\xa4n jatkoi koelent\xc3\xa4mist\xc3\xa4 toisen maailmansodan aikana. H\xc3\xa4net ylennettiin sen aikana kenraalimajuriksi. Viimeisen maailmanenn\xc3\xa4tyksens\xc3\xa4 h\xc3\xa4n teki vuonna 1960 lent\xc3\xa4ess\xc3\xa4\xc3\xa4n Ilju\xc5\xa1in Il-18 -koneella 10\xc2\xa0000 kilogramman hy\xc3\xb6tykuormalla 5\xc2\xa0018 kilometri\xc3\xa4 keskinopeudella 693 kilometri\xc3\xa4 tunnissa._NEWLINE_H\xc3\xa4nen veljens\xc3\xa4 Konstantin Kokkinaki oli my\xc3\xb6s koelent\xc3\xa4j\xc3\xa4.\n_START_SECTION_\nPalkinnot\n_START_PARAGRAPH_\nVuonna 1961 h\xc3\xa4nest\xc3\xa4 tuli FAI:n varapuheenjohtaja ja vuonna 1966 FAI:n puheenjohtaja._NEWLINE_Kokkinaki sai kahdesti Neuvostoliiton sankarin palkinnon ja yhden Leninin kunniamerkin.'